Doen jouself ‘n moerse guns: As jy nou nog nie vandag iets gesien het waaroor jy in jou mou kan giggel nie, dan moet jy die Beige Ford Cortina-video sien.
Ek het mos so twee of drie weke gelede dringend ‘n beige Ford Cortina gesoek. En die video was die rede daarvoor. Maar dit was nie maklik om die blerrie kar te kry nie.
Vrydag bel ek toe vir Dries en hy antwoord net nie my oproepe nie. Ek vra toe vir Marietta om hom van haar nommer af te bel wat sy toe ook doen. En Dries druk sommer die foon in haar oor dood. Toe begin die moeilikheid.
Saterdagoggend bel ek vir Sheldon. Nee, sê hy vir my, hy het sy Cortina aan sy broer verkoop, maar sy broer sal nie omgee as ons die kar vir die dag wil huur nie. Ek bel toe die broer en hy wil nie sy kar op ‘n Sondagoggend van Lenasia af Germiston toe ry nie. Hy’s baie jammer, maar nee. Sorry.
Kyk, toe is dit rep en roer in my huis. Alle alle reelings vir die skiet van die video is getref. Maar ek het nie ‘n Cortina nie.